काठमंडी पुल के नीचे खुला रैन बसेरा
रोहतक | जनेसवासंस्थान द्वारा झज्जर रोड स्थित काठमंडी पुल के नीचे बनाए गए रैन बसेरा का उद्घाटन शनिवार को विधायक मनीष ग्रोवर ने किया। इस मौके पर ग्रोवर ने कहा कि रैन बसेरे आर्थिक रूप से कमजोर और बेसहारा लोगों के लिए आश्रयस्थल साबित होते हैं। जनसेवा संस्थान के प्रबंधक स्वामी परम चैतन्य ने बताया कि यहां आने वाले हर जरूरतमंद को गर्म बिस्तर, कंबल आदि की सुविधा प्रदान की जाएगी। इस सुविधा का लाभ लेने वाले रजिस्टर में अपना नाम पता दर्ज कराकर विश्राम कर सकते हैं। इस मौके पर जनसेवा संस्थान के महासचिव ईश्वर चंद सिंगल, सदस्य पवन आहूजा, मंजुल पालीवाल, डॉ. गोपाल कृष्ण, डॉ. जाखड़, विनय गोयल, एसएन नागर, देवेंद्र चहल, आरके मोर, पवन जिंदल, धर्मेंद्र आदि उपस्थित रहे।
bho_Deva hin_Deva